Palkittavat joukkueet 2026 ja seurapalkinnot

B

Mirko Malinen
Elmo Kuutti
Eetu Rouvinen

B-junioreista olisi voinut valita koko joukkueen, mutta nämä kolme palkitaan, koska he kaikki osoittivat kauden aikana asennetta, kehittyivät monella osa-alueella ja pelasivat todella kypsästi myös aikuisten pelejä.

P2011

Vuoden treenaaja: Anton Qvintus
Anton on osoittanut vuoden aikana erinomaista sitoutumista joukkuetta kohtaan. Antsa on kaveri, joka tulee harjoituksiin, vaikka jalka hajalla ja löytää itselleen aina roolin, jossa hän voi toimia kyvykkyytensä mukaan. 

Vuoden kehittyjä: Tero Kuusi
Tero on Antsan tavoin loistanut osallistumisellaan viimeisen vuoden aikana. Tero on ollut kauden alusta lähtien erinomainen torjumaan, mutta hänen avauspelinsä on kehittynyt vuoden aikana huimasti, tästä iso kiitos maalivahtivalmentaja Aimolle, jonka harjoitukset ovat vieneet ikäluokan molempia maalivahteja huimasti eteenpäin.

Vuoden pelaaja: Roni Jääskeläinen
Roni on ollut joukkueen maalinteon kannalta vuoden tärkein pelaaja. Hän on viihdyttänyt katsojia vuoden aikana viidessä eri sarjassa tehden 34 maalia.

P2012
P14 kakkonen 1.

Vuoden Joukkuepelaaja ja joukkueen sydän:
Samuel Larinen
Samppi pitää huolta joukkuekavereistaan, kannustaa muita, luo hyvää ilmapiiriä ja toimii esimerkkinä arjessa

Vuoden rohkein kehittyjä:
Niklas Huupponen
Nikke on uskaltanut haastaa itseään, poistua mukavuusalueeltaan, ottaa vastaan palautetta ja yrittää vaikeitakin asioita treeneissä rohkeasti

Vuoden joukkueen voimavara:
Vili Kähkönen
Viliin voi valmentajat ja pelaajat aina luottaa harjoituksissa ja peleissä. Vili on joukkueen ns.luottopakki

P2013
P13 kakkonen 3.

Kauden kehittynein pelaaja
•⁠  ⁠Vlad
"Osoittaa suurta intoa ja halua kehittyä. Lunastaa puheet treeneissä ja peleissä. Ottaa tilanteet tosissaan, mutta pilke silmäkulmassa"

Kauden aktiivisin harjoittelija
•⁠  ⁠Juusa
"Lähes aina paikalla treeneissä. Luo hyvää keskittynyttä ilmapiiriä ja antaa 110%"

Kauden joukkuepelaaja
•⁠  ⁠Paavo
"Kantaa vastuuta kentällä ja ennen kentälle astumista. Puhuu, työskentelee, ei luovuta

P2014
P12 ykkönen 1.
P12 kakkonen 1.
P13 ykkönen 1.
Huuhkajaliiga lopputurnaus 4.


Vuoden kehittynein pelaaja – Aleksi Karennilainen
Joukkueesta olisi voinut nostaa tähän monta nimeä, mutta valitsimme kauden 2026 kehittyneimmäksi pelaajaksi Aleksin. Allu on kehittynyt vuoden aikana huimasti kaikilla osa-alueilla.
Erityisesti puolustuspelaamiseen on tullut lisää rohkeutta ja röyhkeyttä. Allu on hyökkääjälle todella hankala ohitettava, eikä pallon vastaanottajakaan saa hetken rauhaa. Allu iskee kuin käärme: vie pallon vastustajalta tämän huomaamatta ja rynnistää saman tien vastahyökkäykseen.
Hieno kehitys näkyy kentällä entistä varmempina ja rohkeampina suorituksina. Onnittelut, Allu!
Vuoden harjoittelija – Eemi Pakarinen
Eemi on ollut viimeisen vuoden aikana joukkueen aktiivisin harjoittelija. Hän ei ole jättänyt joukkueen harjoituksia väliin juuri mistään hinnasta, ja tämä sitoutuminen on näkynyt vahvana kehityksenä. Yhtenä osoituksena siitä Eemi nousi talvella mukaan kivikovaan Huuhkajaryhmitykseen.
Vuoden aikana Eemi on kasvanut paljon myös henkisesti ja rohkaistunut selvästi. Hänen pallollinen pelinsä on mennyt isoin askelin eteenpäin, ja kentällä näkyy entistä varmempi pelaaja.
Eemi on hieno esimerkki siitä, mitä innostuksella ja ahkeralla harjoittelulla voi saavuttaa. Onnittelut, Eemi!
Vuoden taistelija – Juho Nousiainen
Juho ei anna periksi, vaan pelaa ja taistelee aina loppuvihellykseen asti. Tämä pieni, taitava ja pippurinen Enonkosken lahja Stps:lle antaa joka kerta kentällä kaikkensa joukkueensa puolesta.
Juhon kova kilpailuluonne näkyy haluna voittaa ja rohkeutena haastaa vastustajia. Samalla hän on esimerkillinen joukkuekaveri, joka tsemppaa ja kannustaa muita. Juho ei taistele vain itse, vaan sytyttää omalla asenteellaan myös joukkuekaverit mukaan. Onnittelut, Juho!

P2015

Noel Larinen -ahkeruus ja aktiivinen tekeminen palkitaan. Eniten tänä vuonna treeneissä paikalla ollut pelaaja.
Eetu Holopainen. Eetu on näyttänyt harjoituksissa esimerkillistä toimintaa muille tekemällä harjoitteet siten, että harjoitteista saa kaiken tehon irti sitä halutessaan. Lisäksi Eetu on myös viimeisen vuoden aikana kasvattanut kovasti omaa kuntoa ja nopeutta toisen harrastuksensa hiihdon kautta. Eetu on tällä hetkellä joukkueen kovakuntoisimpia taistelijoita
Iiro Rönkkönen. Iirosta on kehkeytynyt viimeisimmän vuoden aikana joukkueen puolustuspään vahva tukipilari. Iirolla on kova tarmo ja tahto pysäyttää vastustajan ja pallon matka viimeistään Iiron pelitontille Ja kaiken tämän tarmon lisäksi, on katapulttikin kateudesta kankea, kun Iiron sivurajaheitosta pallo viuhahtaa matkaan joukkuetoverille

P2016

Vuoden aktiivisin harjoittelija:
Lukas Londén

Lukas on osallistunut säntillisesti joukkueen harjoituksiin. Kolmen muun pelaajan ohella kiertänyt kaikki tarjolla olleet pelit ja turnaukset. Lukas loistaa maalivahtina eikä kenttäpelaajankaan tehtävät tuota ongelmia vaan antaa aina painetta vastustajalle!

Vuoden kehittynein pelaaja
Viljami Kaskinen
Malliesimerkki siitä kuinka ahkera ja monipuolinen harjoittelu ja aktiivinen osallistuminen peleihin näkyy kentällä. Viljami hallitsee kaikki pelipaikat, mutta erityisesti oikealla laidalla kun pääsee vauhtiin niin nopeutta ja laukaisuvoimaa löytyy. 

Vuoden joukkuepelaaja
Akseli Laukkanen
Akselin tekemisessä on aina meininki kohdallaan. Periksiantamaton taistelu pallosta ja halu voittaa se takaisin. Hoitaa peleissä annetun tehtävän loppuun saakka. Näyttää esimerkillään, kuinka harjoituksissa harjoitellaan ja peleissä pelataan: Täysillä!

P2017

Väinö Kortelainen: joukkueen tsemppari, joka jaksaa kannustaa kavereita tilanteessa kuin tilanteessa. 

Mikael Muttonen: kauden kehittynein pelaaja teknisesti. Etenkin potkutekniikka on parantunut merkittävästi tämän vuoden aikana.

Eino Väyrynen: kauden kehittyinen pelaaja pelirohkeudessa. Kehitystä on ollut hienoa seurata kauden peleissä

P2019

 *kauden aktiivisin*: Elias Asikainen, 
Elias käy hyvin aktiivisesti treeneissä ja häntä näkee kentällä myös silloin, kun ohjattuja treenejä ei ole.
- *Kauden taistelija:* Veijo Makkonen, 
pelipaikasta riippumatta Veijo pelaa aina täysillä, ja kentällä juoksee niin hyökkäämään kuin puolustamaan yhtä kovalla tarmolla ja sinnikyydellä.
- *Kauden kehittyjä:* Eemil Malinen,
 Eemil on kauden mittaan kehittynyt huomattavasti jalkapallollisissa taidoissa ja kauden viimeisessä turnauksessa pelasikin parhaimmat pelinsä.

T18/N

Kauden ahkerin treenaaja: Hilma Tissarinen

Vahva ja kestävä pohja rakennetaan harjoittelemalla, ja Hilma on tästä malliesimerkki. Hilman harjoitusmäärät ovat joukkueen kärkeä, ja harjoituksissa tehty kova työ näkyy myös kentällä. Sitoutuminen, ahkeruus ja halu kehittyä ovat ominaisuuksia, joista kaikki voi ottaa mallia.

Kauden taistelija: Kerttu Nissinen

Jokainen joukkue tarvitsee pelaajan, joka on valmis tekemään niin sanotun likaisen työn joukkueen eteen. Kertun lukuisat blokit ja taklaukset ovat olleet hieno osoitus joukkueen taisteluasenteesta. Kerttu on näyttänyt omalla esimerkillään, mitä tarkoittaa laittaa kroppa likoon joukkueen ja yhteisen logon puolesta.

Kauden kehittyjä: Sonja Vauhkonen

Positiivisella asenteella luodaan ympäristö, jossa voi nauttia jalkapallosta ja samalla kehittyä pelaajana. Sonja tekee aina tosissaan, mutta ei totisesti. Hän on omalla asenteellaan tuonut harjoituksiin positiivista tunnelmaa, ja samalla nostanut tasaisesti omaa tekemistään viime marraskuusta lähtien. Kehitys näkyy onnistumisina peleissä sekä ennen kaikkea kasvaneena itseluottamuksena.


T2011
Valmennus Petteri Astikainen

Assi Luoma-Keturi : Vuoden kehittyjä. Ei jätä yksiäkään harjoituksia tai ottelua väliin, mikä näkynyt hienona kehittymisenä kauden aikana.

Sonja Sjöblom: Osoittanut kauden aikana otteluissa esimerkillistä työmoraalia ja periksiantamattomuutta, sekä näyttänyt monipuolisuutensa pelaajana

Helmi Nuopponen: Nostanut tasaisesti tasoaan koko kauden ajan

T2016-2020

Kehittyneimmät:

Sofia  ja Jenna
Pallonkäsittely ja osaaminen on kehittynyt huiman loikan siitä, mistä on lähdetty ja tämä näkyy molemmilla myös niin, että itseluottamus pallon kanssa on kasvanut

Nelli 
Nelli auttaa, neuvoo ja tsemppaa muita treeneissä ja luo hyvää yhteishenkeä joukkueessa kaikille. Tästä kaikkien kannattaa ottaa mallia!




















SEURAPALKINNOT
juniori STPS kausi 2026 palkittavat:


Motivoitunein tyttöpelaaja (Henni Malinen kiertopalkinto):

Anu Loikkanen T18/N

Anu hyppäsi kauden alussa rohkeasti syvään päätyyn, kun hänet kutsuttiin mukaan vanhempien tyttöjen harjoituksiin maalivahdiksi. Uudet valmentajat, uusi ympäristö ja vanhempien pelaajien kanssa harjoittelu eivät kuitenkaan hetkauttaneet Anua. Hän saapui viikosta toiseen harjoituksiin valmiina oppimaan uutta ja kehittämään itseään maalivahtina. Anu on osoittanut omalla harjoittelumotivaatiollaan, kuinka valtavan kehitysloikan pelaaja voi ottaa jo yhden vuoden aikana, kun asenne ja halu oppia ovat kohdallaan. Hänen kehityksensä on ollut hienoa seurattavaa, ja hän on erinomainen esimerkki siitä, kuinka kova työ harjoituskentällä palkitaan. Anun asenne muistuttaa meitä kaikkia siitä, ettei kehittyminen tapahdu yhdessä yössä, vaan se rakentuu pienistä onnistumisista, rohkeudesta kokeilla ja halusta tulla joka päivä hieman paremmaksi.


Vuoden valmentaja: 

Riku Vastamäki P2011

Riku oli menneellä kaudella P15 joukkueen valmentajana ja otti joukkueen hyvin haltuun sekä teki erinomaista työtä joukkueen ja pelaajien kehittymisen eteen. Joukkue ja pelaajat ottivat ison loikan kauden aikana eteenpäin. Rikun suunnittelemat ja pitämät treenit olivat esimerkillisen hyvin mietittyjä ja organisoituja. Valmentajana Riku on kannustava ja sopivan vaativa, saaden pelaajat tekemään parhaansa. Riku elää peleissä hyvin mukana ja käytös pelaajia ja tuomareita kohtaan on esimerkillistä. Riku kävi kauden aikana myös UEFA C-kurssin, jossa hän oli aktiivinen ja toi omia ajatuksiaan ja ideoitaan hyvin esille saaden myös muut kurssilaiset aktiivisiksi. Nuoresta iästään huolimatta Riku on jo kokenut valmentaja ja toi kauden aikana ison tärkeän palasen juniori STPS toimintaan.

Vuoden maalivahti:

Mico Kaksonen P2012

Mico on ottanut viimeisen vuoden aikana hienoja kehitysaskeleita eteenpäin sekä teknisesti että henkisesti. Tekninen kehitys näkyy vahvana kentällä pelaamisena ja varmoina torjuntoina. Vieläkin suurempi muutos on nähty henkisellä puolella: Micon itsevarmuus on kasvanut, ja hänestä on tullut maalivahti, joka ohjaa koko joukkuetta kentällä.

Tämä kehitys kertoo ahkerasta harjoittelusta, sitoutumisesta ja halusta kehittyä päivä päivältä paremmaksi maalivahdiksi. 

Paljon onnea, Mico, vuoden maalivahdin tunnustuksesta! Jatka samaan malliin ja pidä kiinni siitä rohkeudesta ja asenteesta, joilla olet tämän saavutuksen ansainnut. Hyvä Mico!

Kauden parhaiten kehittynyt STPS juniori:

Urho Kortelainen B

Urho on ottanut kauden aikana taas yhden askeleen urallaan eteenpäin. Pienen loukkaantumisen jälkeen Urho palasi treeni- ja pelikentille ja oli heti hyvin motivoitunut tekemään töitä. Urho olikin menneellä kaudella yksi vahvan B-juniorijoukkueen kantavia voimia. Kehittyminen laaja-alaisesti kauden aikana vaatii pelaajalta itseltään paneutumista ja työntekoa. Tätä Urho esitti kauden aikana ja tämä toi myös tulosta. 2010- syntynyt Urho pelasi kauden aikana pääosin B-junioreissa, mutta pääsi loppukaudesta omien hyvien otteiden kautta myös muutamaan edustus STPS:n peliin ja otti myös siellä peliaikaa. Jos Urho jatkaa samalla motivoituneella tekemisellä tulevaisuudessa, on hänellä mahdollisuus, vaikka mihin ja ottaa roolia yhä enemmän myös edustuksessa tulevalla kaudella.

Vuoden juniori: 

Luka Kemppainen P2014

Luka on erittäin hyvä esimerkki motivoituneesta ja päämäärätietoisesta juniori STPS pelaajasta. Luka on jo monen kauden ajan osoittanut, että hänellä on tavoitteena saada jalkapallosta kaikki irti ja myös paljon omalla ajalla treenaaminen vie tätä tavoitetta eteenpäin. Luka oli menneellä kaudella maalinteossa murskaava (137 maalia/kaikki pelit), mutta myös pelinrakentamisessa ja joukkueidensa auttamisessa. Luka viettää aikaansa kentällä potkien ja kikkaillen ja jos Mitta-Keittiöt areenalla on jonkun joukkueen peli, niin näet mitä ilmeisimmin myös Lukan siellä seuraamassa ja oppimassa muiden pelistä. Luka siis elää ja hengittää jalkapalloa ja on näyttänyt oman motivaationsa tekemiseen. Kehittyminen ja menestyminen vaativat aina myös laaja-alaista tukea kotoa ja ympäristöstä. Tämä asia Lukalla on myös kunnossa!Kotiväki tukee esimerkillisesti ja keskusteluja käydään tiiviisti eri tahojen kanssa. 
Vuoden juniori STPS:läinen on Luka Kemppainen!!


--------------------------------


Vuoden seuratyöntekijä
			
Markus Kaskinen P2016  
Palkinto: jouluinen laatikko

Markus on ison P2016 joukkueen priimusmoottori. Koko joukkueen tiimi pitää lankoja hyvin käsissään, mutta Markuksen aktiivisuus ja tekeminen oman kiireisen työelämän ohessa, on hatunnoston arvoinen paikka. Markus on hyvä esimerkki siitä, miten seuratoiminta toimii. Meitä ei olisi, jos vapaaehtoiset eivät antaisi aikaansa lasten ja nuorten hyvinvoinnin eteen. Yhteisöllisyys ja toimintamme kasvaa ja kehittyy Markuksen kaltaisten sydämmellä seuran ja joukkueen eteen aikaansa antavien superihmisten ansiosta. Iso kiitos Markus Kaskinen tekemästäsi työstä seuramme ja joukkueiden eteen. Jatketaan työtä!

Vuoden joukkue
		
P2016
Palkinto: suklaalaatikotx4

Vuoden 2026 joukkueena palkitaan P2016 joukkue. Joukkue on tehnyt hienoa työtä ja pelaajia on koko ajan ollut selkeästi eniten kaikista juniori STPS joukkueista. tällä hetkellä pelaajia on listalla 46. (se on muuten 35 % savonlinnalaisista tämän ikäisistä pojista). Treeneihin saadaan hyvin organisoitua ryhmiä ja valmentajia löytyy useampia kaikkiin treeneihin! Joukkueessa on hyvä imu ja yhteydenottoja mukaanpääsemiseksi tulee koko ajan. Treeneissä kentällä näkyy tekemisen ilo ja joukkue ja myös uudet pelaajat on hitsautunut hyvin yhteen kauden aikana.

Vuoden STPS perhe
	
Vauhkosten perhe Jarkko, Sonja ja Essi T2011
Palkinto: jouluinen laatikko

Vauhkosten perheestä on useasti joku näkyvissä kentällä tai sen laidalla! Perheen pelaajat ovat antaneet kaikkensa oman joukkueensa eteen, ja myös isä Jarkko on ollut kauden aikana monessa roolissa mukana. Hän on toiminut niin valmentajana, kuljettajana kuin maalivahtinakin – aina siellä, missä apua on tarvittu. Vauhkosten perhe on hieno esimerkki siitä, mitä seuratoiminta ja joukkueeseen sitoutuminen parhaimmillaan ovat. Perheen kiinnostus, aktiivisuus ja halu olla mukana tukemassa lasten harrastusta ovat antaneet tärkeän panoksen niin omalle joukkueelle kuin koko isolle STPS-perheelle. Seuramme toiminta rakentuu juuri tällaisten perheiden ympärille. Perheiden, jotka eivät ainoastaan harrasta seurassa, vaan ovat omalla tekemisellään rakentamassa yhteisöä, jossa kaikilla on hyvä olla ja harrastaa.

	
Vuoden kulttuuriteko
	
P2017-18 somepäivittäminen 
Palkinto: juniori STPS pipot x2 ja lippikset x2

P2017-18 somepäivittäminen on vertaansa vailla. Ensinnäkin päivityksiä tulee usein ja lisäksi päivitykset tempaavat mukaansa. Päivityksiä on turnauksista, treeneistä, peleistä, kioskivastaavan toiminnasta, valmentajien toiminnoista ymymym. Päivityksissä on mainio huumori ja ne saavat hymyn huulille!Way to go- jatkakaa samaan malliin! Ottakaa seurantaan instagram: stps_p2017_p2018

Vuoden yhteistyökumppani	

Savonlinnan Mitta-Keittiöt Oy
Palkinto: jouluinen paketti

Juniori STPS sai menneellä kaudella Talvisalon kentälle uuden nimen. Paikallinen keittiökalusteyritys Mitta-Keittiöt Oy lähti tukemaan juniori STPS:ää ja nimesimme kentän Mitta-Keittiöt areenaksi. Yrityksen omistajat Jouko ja Lasse Karvinen käyvät myös paljon seuraamassa areenalla pelejä ja ovat jalkapallomiehiä henkeen ja vereen. Areenan mainoslakanat ja kyltit tuovat nyt kentälle mieleenpainuvan värimaiseman ja punavalkoinen väri näkyy kauas. Kiitos tukemisesta ja tehdään savonlinnalaista jalkapalloa yhdessä!

Erityispalkinto: 

Huuhkajaliiga P2014
Palkinto: kolme suklaalaatikkoa

Juniori STPS P2014 pelasi kesäkuussa Eerikkilässä Huuhkajaliigan finaaliturnauksessa. Matka tähän tapahtumaan oli jo itsessään huikea saavutus, sillä joukkue raivasi tiensä kahden karsintakierroksen kautta kahdeksan parhaan joukkueen koko Suomessa.
Pojat pelasivat finaaliturnauksessa upeasti ja taistelivat tiensä aina pronssiotteluun asti. Siinä vaiheessa pitkän päivän rasitus alkoi näkyä ja bensa loppui hieman kesken toisella puoliajalla, joten lopulliseksi sijoitukseksi tuli hienosti 4. sija koko turnauksessa.
Finaalipaikkakin oli todella lähellä. Se jäi kiinni yhden ottelun loppuhetkien ylärimaan osuneesta laukauksesta. Lisäksi kertoo paljon joukkueen tasosta, että turnauksen finaalissa pelannut FC Jazz kaatui alkulohkossa STPS:n käsittelyssä maalein 3–2. (joukkueesta ja sen menestyksestä tehtiin myös menneellä viikolla hyvä juttu Itä-Savoon. Käykääpä lukemassa)



Huuhkaja ja Helmaripalkinto: 
(kolmas kierros SPL United joukkueeseen)

· Aleksa Malkki
Palkinto: suklaapaketti

Aleksa on kova harjoittelija ja kentällä todellinen taistelija. Hänellä on lahjakkuutta, mutta ennen kaikkea halua tehdä töitä oman kehittymisensä eteen. Aleksa on onnistunut hienosti Helmariliigan tapahtumissa, joissa hänen osaamisensa, asenteensa ja peliesityksensä ovat nousseet esille. Hyvät otteet palkittiin valinnalla kolmannelle kierrokselle SPL United -joukkueeseen, joka osallistuu Eerikkilässä järjestettävään turnaukseen. Valinta on hieno tunnustus Aleksalle tehdystä työstä ja osoitus siitä, että määrätietoinen harjoittelu ja rohkea pelaaminen voivat avata uusia mahdollisuuksia.




Puheenjohtaja Sami
--saunamittari






